Berlingske Tidende, 1831-01-11
London, den 31te December. Med den tiltagende Armod er ogsaa Folkets Moralitet for værret. Som Beviser paa det Modsatte og som Vidnesbyrd om Sædelighed i Almueclasserne anføres vel adskillige Kjendsgjerninger: f. Ex. den heldige Fremgang, som den i Aaret 1817 i London aabnede og ved Udgangen af Aaret 1818 med 12,000 Pd. St. doterede Sparekasse har havt; det formindskede Antal af Forbrydelser i enkelte Districter; saaledes var i Dublin og denne Stads Omegn Antallet af dem, der i Aaret 1829 dømtes til Henrettelse eller til Deportation, i Forhold til det foregaaende Aar, formindsket fra 209 til 145, og af dem, der straffedet for Tyverie fra 1800 til 1200 o. s. v. Men saadanne enkelte Facta ere blot lyse Punkter i et billede, som fremtræder for og med meget mørke Farver. Jkke blot de industrielle Almueclassers Moralitet i de med Mennesker og med Elændighed overfyldte Manufacturdistricter, men ogsaa Landmandens i de Egne, hvor Grundeiendommens Fordeling er mindst og Armoden størst, en saare dybt sjunken. Saa skrækkelig er Nøden bleven hist og her at mange Trængende, speculerende paa Straf, begaae Forbrydelser, for, medens Vinteren varer, at finde Ly og Ophold i et Fængsel Ogsaa er Tallet paa Forbrydelser i det Hele, og i Særdeleshed, paa Forbrydelser mod Eiendom, betydeligen tiltaget. Fra Aaret 1823 indtil 1829 var de fængslede Personers Antal steget fra 12,262 til 18,675, og i en næsten regelmæssig, Folkemæng, dens Tilvæxt langt overskridende, Progression. Frankrige havde Aaret 1826, med omtrent 31 Mill. Jndvaanere, 16,147 Forbrydere, og England, med ikke fuldt 18 Millioner Jndvaanere, 16,147, saa at i Frankrige een men i England to Forbryder, kan regnes paa 1600 Mennesker. Endnu i en anden Henseende hvor man maaskee mindst skulde vente det, viser sig et for England ugunstigt Forhold: efter en, Parlamentet i Aaret 1822. forelagt, Beretning beløber Tallet paa de uægte Børn der sig til 8 p. Ct., altsaa meer end en tolvte Deel, i Frankrige derimod - ligeledes efter officielle Angivelser, - ikkun en trettende Deel af alle Fødte. En stor Deel af de i England udkommende Skrifter, og paa en vis Maade den aristokratiske Deel af disse, er let Lecture, thi Aristokratiet ønsker, at Livets bittre Alvor i enhver Henseende skjules for det i en morende Jndklædning. Et andet Element, bestem for Middelstanden og de lavere Almueklasser, har hidtil bestaaet af pietistiske Opbyggelsesbøger, i hvilke en mørk Aand herskede. Netop denne Henseende er det i den nyeste Tid blevet langt bedre i Storbritannien ; lærerige, ypperlige Almueskrifter, der for største Delen skyldes indsigtsfulde Geistlige, udbrede nu ægte Oplysning i den videste Omkreds. - Særdeles mærkelig er nu den periodiske Presses Udvidelse og Betydning. Blot de londonske Blad afsatte i Aaret 1829 daglig atten Millioner Exemplarer. Des uden udkom ikke mindre end 250 Blade daglig i forskellige Provindsialbyer. Man maa saa meget meer undre sig over den paariodiske Literaturs Udvidelse, da de engelske Blade ere betyngede med saa store Stempelafgifter, at disse i det sidste (med 6te Januar 1830 udløbne) Regnskabsaar, ifølge de officielle Parlaments lister har indbragt Regjeringen en Sum af 678, 178 Pd. St., altsaa meer end samtlige Statsindtægter af et tydsk Storfyrsten dømme. De i London udkommende liberale Blades Abonnenter forholde sig til de antiliberales som 19 til 2, og af de udenfor Hovedstaden, udkommende Blade tilhøre 1/8 Deel det fremskridende Partie. Med den tiltagende Oplysning falde Manglerne i Constitutionen og Bestyrelsen tydeligere og meere stødende i Øine; medens tillige Folkets synkende Moralitet, der allerede i og for sig selv røber disharmoniske sorale Forhold, tirrer Folkestemningen til voldsomme Udbrud.